Diari Oficial de la Generalitat Valenciana


Sumari del DOGV 3671, del 21-01-2000 (2000/184)

RESOLUCIÓ de 20 de desembre de 1999, del director general de l'Esport de la Conselleria de Cultura, Educació i Ciència, per la qual s'establixen els criteris per a la classificació dels plans d'especialització esportiva i alt rendiment esportiu a desenrotllar al Complex Educatiu de Cheste en el curs escolar 2000/2001.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3671

Data del DOGV
:   21-01-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/184


Data del document
:   20-12-1999

Organisme emissor
:   Conselleria de Cultura, Educació i Ciència

Tipus de document
:   Resolució

Descriptors 

:   * Cheste
    * ajuda pública
    * suport econòmic
    * esport

RESOLUCIÓ de 20 de desembre de 1999, del director general de l'Esport de la Conselleria de Cultura, Educació i Ciència, per la qual s'establixen els criteris per a la classificació dels plans d'especialització esportiva i alt rendiment esportiu a desenrotllar al Complex Educatiu de Cheste en el curs escolar 2000/2001. [2000/X184]
  
La Llei 4/1993, de la Generalitat Valenciana, de l'Esport de la Comunitat Valenciana, preveu en l'article dèsset, com a benefici per als esportistes d'elit de la Comunitat Valenciana, la compatibilització dels estudis i de l'activitat esportiva mitjançant l'ingrés en centres docents especials.
  
L'Ordre de 29 de març de 1999, de la Conselleria de Cultura, Educació i Ciència (DOGV núm. 3.480, de 23 d'abril), regula el procés d'admissió d'alumnat en els instituts d'Educació Secundària del Complex Educatiu de Cheste. En la disposició addicional segona es constituïx, de conformitat amb l'Ordre de 3 d'abril de 1998 (DOGV núm. 3.220, de 8 d'abril), un grup específic d'esportistes d'elit o alt rendiment en els instituts del Complex Educatiu de Cheste.
  
Per a un adequat desenrotllament de l'activitat esportiva dels alumnes d'estos grups específics d'esportistes, des de la Direcció General de l'Esport de la Conselleria de Cultura, Educació i Ciència es creen, en col·laboració amb les federacions esportives de la Comunitat Valenciana, els plans d'especialització esportiva i alt rendiment esportiu.
  
Estos plans podran estar subvencionats a l'empara de la convocatòria que anualment publique la Conselleria de Cultura, Educació i Ciència en funció de la seua disponibilitat pressupostària.
  
En virtut d'això i fent ús de les atribucions que m'han conferit la Llei 5/1983, de 30 de desembre, de Govern Valencià, i el Reglament Orgànic i Funcional de la Conselleria de Cultura, Educació i Ciència, resolc:
  
Aprovar els criteris per a la classificació dels plans d'especialització esportiva i alt rendiment esportiu a desenrotllar per les federacions esportives de la Comunitat Valenciana durant el curs escolar 2000/2001 i que figuren com a annex a la present resolució.
  
La present resolució entrarà en vigor l'endemà de la publicació en el Diari Oficial de la Generalitat Valenciana.
  
Contra la present resolució, que no posa fi a la via administrativa, els interessats podran interposar recurs d'alçada davant el conseller de Cultura, Educació i Ciència, en el termini d'un mes a comptar des de l'endemà de la publicació en el Diari Oficial de la Generalitat Valenciana.
  
València, 20 de desembre de 1999.- El director general de l'Esport: Gonzalo Morell Noguera.
  
Annex I
  
Bases per les quals es regulen els criteris per a la classificació dels plans d'especialització esportiva i alt rendiment esportiu a desenrotllar al Complex Educatiu de Cheste en el curs 2000/2001.
  
Primera. Beneficiaris
  
Podran sol·licitar la classificació com a pla d'especialització esportiva o d'alt rendiment esportiu del CE de Cheste les federacions esportives de la Comunitat Valenciana que estiguen en situació de poder matricular un grup mínim de 10 esportistes federats de característiques homogènies, en qualsevol institut del Complex Educatiu de Cheste.
  
Segona. Plans d'especialització esportiva
  
2.1. Definició
  
Els plans d'especialització esportiva a desenrotllar al CE de Cheste en el curs 2000/2001 van dirigits a esportistes nascuts en 1985, 1986, 1987 i 1988 que durant el curs 2000/2001 cursen 1r, 2n, 3r o 4t d'ESO al CE de Cheste.
  
S'establix un mínim de 10 alumnes per a la formació d'un grup que s'integrarà en el pla d'especialització esportiva, que permetrà l'adaptació de l'horari acadèmic al d'entrenament.
  
L'oferta de places educatives per a la inclusió en els plans d'especialització esportiva serà d'un mínim de 10 i un màxim de 20 alumnes per cada federació esportiva. Per a les federacions ja incloses en els plans durant el curs 1999/2000, s'establix un màxim de 10 alumnes i exclusivament per als cursos de 1r i 2n d'ESO.
  
L'oferta de places educatives va dirigida tant a alumnes en règim d'internat com d'externat.
  
2.2. Criteris de selecció dels esportistes
  
La selecció dels alumnes esportistes integrants del pla serà per compte de la federació autonòmica corresponent.
  
Els criteris de selecció es correspondran amb els establits per les federacions esportives nacionals respectives en els seus programes de detecció de talents esportius. En qualsevol cas, es realitzarà una bateria de proves objectives en què es determinaran els criteris objectius i quantificables mínims.
  
L'elecció de la bateria de proves i la realització de les proves anirà a càrrec de les federacions esportives en coordinació amb els tècnics de la Direcció General de l'Esport.
  
Tots els esportistes proposats hauran de finalitzar el curs 1999/2000 amb la certificació acadèmica d'apte en el cas de canvi de cicle, o amb el 90% de les assignatures aprovades del curs anterior.
  
Tercera. Plans d'alt rendiment esportiu
  
Els plans d'alt rendiment esportiu a desenrotllar al CE de Cheste en el curs 2000/2001 van dirigits a esportistes que complisquen els criteris establits en l'Ordre de 15 d'octubre de 1997, de la Conselleria de Benestar Social, per a l'obtenció de la condició d'esportista d'elit i que durant el curs 2000/2001 cursen estudis, en règim d'internat, als instituts del CE de Cheste.
  
Per a la formació d'un grup d'alt rendiment s'establix un mínim de 6 alumnes esportistes d'elit A o B o, si no n'hi ha, 10 alumnes esportistes d'elit A, B o Promoció, dels quals almenys 3 siguen esportistes d'elit nivell A o B. En este cas, els esportistes d'elit promoció seran alumnes d'ESO. Sols els esportistes d'elit nivell A o B podran estar matriculats en altres cursos dels que oferix el CE de Cheste, i queden fora del pla d'alt rendiment esportiu els alumnes que, en finalitzar el cicle d'ESO, no complisquen els criteris establits per a obtindre la condició d'esportista d'elit A o B.
  
Quarta. Sol·licituds i documentació
  
4.1. Les sol·licituds es podran presentar a les direccions territorials de la Conselleria de Cultura i Educació d'Alacant, Castelló i València, al Registre General de la Conselleria de Cultura, Educació i Ciència situat al passeig de l'Albereda, 16, o en qualsevol dels llocs a què es referix l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. El model de sol·licitud s'ajustarà al que figura en l'annex II.
  
4.2. El termini de presentació de sol·licituds finalitzarà el 29 de febrer de 2000.
  
4.3. Finalitzat el termini de presentació de sol·licituds, es notificaran als interessats les possibles deficiències de documentació, perquè les esmenen en el termini improrrogable de 10 dies, amb indicació que, si no ho fan, es considerarà que desistixen de la seua petició.
  
4.4. La sol·licitud haurà d'anar acompanyada d'un projecte esportiu que desenrotllarà els següents aspectes:
  
Disseny de la programació anual dels esportistes, relativa al nombre de sessions d'entrenament a realitzar, la participació en diferents competicions i els objectius previstos durant la temporada.
  
Criteris de selecció: Resultats esportius mínims per als plans d'alt rendiment i bateria de proves per als plans d'especialització esportiva.
  
Planificació de l'entrenament esportiu. Informació detallada dels continguts físics, tècnics i tàctics a desenrotllar, l'organització de l'entrenament per a aconseguir-los, preferència d'horaris i necessitats d'instal·lacions i material.
  
Quadre tècnic: nom, titulació i àrees de responsabilitat.
  
Necessitats d'instal·lacions i material esportiu.
  
Pressupost de despeses.
  
4.5. L'admissió a tràmit d'una sol·licitud no generarà cap compromís de classificació del pla.
  
4.6. La sol·licitud es considerarà desestimada si la seua resolució no es produïx en el termini de tres mesos des de l'acabament del termini de presentació d'instàncies.
  
4.7. La Direcció General de l'Esport podrà demanar totes les informacions, aclariments o documents complementaris que estime necessaris per al seu assessorament.
  
Quinta. Valoració de les sol·licituds: criteris per a la classificació dels plans d'especialització esportiva i alt rendiment esportiu
  
5.1. Per a la valoració de les sol·licituds es crea una Comissió d'Avaluació que estarà integrada per tres representants de la Direcció General de l'Esport, dels quals un actuarà com a secretari.
  
5.2. Es classificaran com a plans d'especialització esportiva aquells que complisquen els següents criteris:
  
Els establits en la base segona del present annex.
  
Que formen un grup homogeni d'un mínim de 10 esportistes que complisca els mínims establits en la bateria de proves de selecció.
  
Que presenten un projecte viable esportivament, ajustat a les característiques del CE de Cheste i tenint en compte l'existència de les instal·lacions necessàries en condicions òptimes per al seu perfecte desenrotllament i la possibilitat d'ús de les instal·lacions esportives en funció de la disponibilitat horària en coordinació amb la resta d'usuaris.
  
5.3. Es classificaran com a plans d'alt rendiment esportiu aquells que complisquen els següents criteris
  
Els establits en la base quarta del present annex.
  
Que presenten un projecte viable esportivament, ajustat a les característiques del CE de Cheste i tenint en compte l'existència de les instal·lacions necessàries en condicions òptimes per al seu perfecte desenrotllament i la possibilitat d'ús de les instal·lacions esportives en funció de la disponibilitat horària en coordinació amb la resta d'usuaris.
  
5.4. Finalitzat el termini previst en la base quinta, la Direcció General de l'Esport disposarà de 15 dies per a convocar la Comissió d'Avaluació.